### 4.      Beslutning om at udarbejde forslag til lokalplan for solfangeranlæg ved Høng Varmeværk

**Åbent**

Sagsnr.: 326-2017-33845       J.nr.: 01.02.05           Dokumentnr.:
326-2017-239917

**Sagstype**

Beslutning.

**Resume og sagens baggrund**

Kalundborg Kommune har modtaget en ansøgning fra bestyrelsen
for Høng Varmeværk om at etablere et solfangeranlæg i tilknytning til
varmeværket. Anlægget omfatter et solfangerareal på ca. 18.000 m2
samt en akkumuleringstank på ca. 3.000 m3. Det ansøgte er i
overensstemmelse med kommuneplanen, men forudsætter, at der udarbejdes en
lokalplan. Tillige skal der gennemføres en VVM-screening samt udarbejdes et
varmeprojektforslag. Sagen lægger op til udvalgets beslutning om at igangsætte
udarbejdelsen af et lokalplanforslag.

**Indstillinger**

Chefen for Plan, Byg og Miljø indstiller, at der udarbejdes
et forslag til lokalplan, der gør det muligt at etablere et solfangeranlæg med
tilhørende anlæg til områdets funktion i tilknytning til Høng Varmeværk.

**Behandling**

Teknik- og Miljøudvalget.

**Sagsfremstilling**

Solfangeranlægget planlægges etableret på en del af matr.
nr. 9 nm, [adresse], [adresse], der ligger i tilknytning til varmeværkets
nuværende matr. nr. 7dv på [adresse], Høng. Se vedlagte kortbilag 1.

*Afsæt i Kommuneplanen*

Området ligger i landzone, i tilknytning til [adresse].
Området er i kommuneplanen udlagt til Tekniske anlæg (H1.T01). Om anvendelsen
fremgår: "*Varmecentral. Der kan etableres solpaneler med tilhørende
anlæg til områdets funktion.",* Rammeområde- og bestemmelser er vist på
bilag 2.

Det ansøgte er således i overensstemmelse med kommuneplanen.
Efter planloven har kommunen herefter pligt til at udarbejde et forslag til
lokalplan og derefter fremme sagen mest muligt. Kommunen kan forlange at
bygherre yder bistand til at udarbejde planen.

Anlægget har en karakter og størrelse som vurderes lokalplanpligtigt.
Formålet med lokalplanen er at fastlægge nærmere bestemmelser for etablering af
solfangeranlægget, samt at overføre området til byzone.

Solfangeranlæg er omfattet af bilag 2, punkt 3a *Industrianlæg
til fremstilling af elektricitet, dam og varmt vand* i lov nr. 448 af 10.
maj 2017 om miljøvurdering af planer og programmer og af konkrete projekter
(VVM), hvorfor der skal udarbejdes en VVM-screening af projektet.

Der skal ligeledes udarbejdes et varmeprojektforslag efter
varmelovgivningen.

Til orientering har ansøger angivet, at projektet er
betinget af, at projektforslag er godkendt senest den 30. juni 2018, og at
anlægget kan idriftsættes senest 30. juni 2019.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Oversigtskort, område til solfangere ved Høng Varmeværk | 326-2017-240478 |
| Bilag 2 - Kommuneplanens rammebestemmelse for H1.T01 | 326-2017-240825 |